Jól van. Hét másodperc maradt,
és Adam Vinatieri mezőnygóllal próbálkozik 47 yardról a győzelemért.
Mehet. Snap, lent a labda, kezdőrúgás.
Elrúgták, és jó lesz ez! Jó!
A Patriots a Super Bowl-bajnok!
Hívhatjuk ezt bárminek,
de a New England Patriots
a futballvilág meglepetés-bajnokcsapata.
Jó!
A New England Patriots lesz a 21. század első sportdinasztiája.
Ezt a csapatot ünnepelni és tanulmányozni fogják,
amíg csak létezik futball.
Ez a játék egy drog.
Bármit megtennél, hogy elűzd a vesztéstől való félelmet.
Akármit.
Friss hír:
a New Englandet csaláson kapták, ami foltot ejt a sikerükön.
HAJRÁ, SÍRÓS BRADY!
Ez a botrány nem csitul el.
Elég sikeresek, hogy rosszfiúkká váljanak.
Újra a földre kerül!
Ha veszítenek, mindenki azt mondja majd:
„Persze, ez van, amikor nem csalhatsz.”
Touchdown!
Folytatódik a dinasztia!
Sose írjuk le Bradyt!
Ez Belichick mesterműve.
De két ekkora egó és sikeres egyéniség között ezen a szinten
elkerülhetetlen az összeütközés.
Brady és Belichick nem értenek egyet.
Tudod, szerintem mi ez? Hatalmi harc.
Lesz pár szar dolog.
Billnek dolgoztunk, de Tomért játszottunk.
A végén tartottunk,
és igyekeztem egyben tartani az egészet.
Én is beállhatok a csapatba?
Nem örül. Aki nem örül, az lelép.
A dinasztiának annyi.
Nem hagyom, hogy bárki elvegyen abból, ami ennyire különleges.
Ez így tökéletes.
Nem hiányzik belőle semmi.
Hogy írsz történelmet?
Nyersz.
Nem kétszer, hanem újra és újra.
Minden, amit nap mint nap csinálsz, a nyerésről szól.
GYILKOSSÁGGAL VÁDOLJÁK AARON HERNANDEZT
Élvezzük ki, mert sosem látunk ilyet újra!
MASSACHUSETTS ÁLLAM, BOSTON 1994. JAN. 21.
Rendben, lássuk a pódiumot!
Ott van Bob Kraft és James Busch Orthwein.
Hallgassuk meg a bejelentésüket!
Köszönöm, hogy eljöttek. Köszönöm.
Örömmel mutatom be azt az urat,
aki a New England Patriots következő tulajdonosa lesz,
Robert Kraftot.
A HELYI FIÚ BETARTJA A SZAVÁT
Egyesek szerint ostobaság ilyen sok pénzt költeni egy játékra.
De az én célom az, hogy bajnoki címhez segítsem a régiót.
Köszöntsük az új New England Patriotsot!
Errefelé fontos a család.
Idén összehozzuk!
A hagyományok.
Itt a szülővárosom, és ez a sport
tényleg megérinti az ember lelkét, és közösségformáló.
- Mr. Kraft, hogy van? - Jól, és ön?
- Köszönöm, jól. - Vigyázzon magára!
- Összehozzuk? - Várunk rá egy ideje.
Mikor megvettük a csapatot, azt mondtam magamban...
ROBERT KRAFT TULAJDONOS, PATRIOTS
„Hűha, jó nagy az elvárás!”
Mert meg kell érteni a szurkolókat. Élnek-halnak a sportért.
Nem számítottak ma ilyen sok emberre.
Izgalmasnak ígérkezik az év. Mindenki nagyon lelkes.
Errefelé három dolog a biztos:
a halál, az adók és hogy drukker vagy.
Máskülönben kiutálnak innen.
Igen!
- Ez a Patriots földje! - Úgy van!
Ha Bostonban nősz fel, amint leteszed a cumit,
megtanulsz kiabálni.
Gyerünk, hajrá!
És a Patriots-drukkerek rengeteget kiabálnak.
A legtöbben nem tudják,
hogy a Patriots sok-sok éven át nem játszott jól.
Magas a snap, a célterületen landol. Ez safety.
A Patriots-szurkolók máris csalódottan leszegik a fejüket.
A régi Patriotsnak semmi keresnivalója a profi ligában.
Így éreztem.
Felfordul a gyomrom, ha visszagondolok rá, annyira fájdalmas.
MIT KERESÜNK ITT???
Ez nektek védelem?! Küldjétek be inkább a pomponlányokat!
Elkeserítő volt, de tovább reménykedtünk.
Mert nálunk volt Drew Bledsoe, a nagy irányító.
Drew mutatói jók,
de a szezon eddig nem a Patriotsé.
- Bledsoe a legjobb! - Drew! Drew! Drew!
Ő volt a mi megmentőnk.
Magas, jóképű. Jobbat nem is kívánhattunk volna.
Azta, srácok! Big Mac a McDonald'sból?
Bizony, te sportlegendajelölt.
- Adtok egyet? - Nem, irányítókám.
- Felejtsd el, Dobógép! - Ne már...
Ő jó volt.
A karja egy ágyú, és oda küldte a labdát, ahova kellett.
Villámkarú Bledsoe eldobja, és megvan a touchdown.
Tudtam, hogy vele továbbjuthatunk.
CSODAFEGYVER
Százmillió dolláros szerződést ajánlottam neki,
hogy ő legyen a franchise arca.
A mérce
a nyert meccsek száma. Mindent megteszek,
hogy idén bajnok lehessen a régió.
Nagyon reméljük, de ha most mégsem jön össze,
isten adja, hogy hamar sikerüljön!
Próbáltam reményt nyújtani a szurkolóinknak,
de adódnak néha dolgok,
amikre egyszerűen nem készülhetsz fel.
USA! USA! USA! USA!
2001. SZEPTEMBER 23.
Hölgyeim és uraim,
emlékezzünk meg egyperces csenddel
szeptember 11. áldozatairól!
Sapkákat levenni!
A 2001-es szezon elején
mindenkire ránehezedett szeptember 11.
Nagyon hittem benne, hogy a futball
nagy szerepet játszik majd az ország talpra állásában.
Köszönöm.
A New England-iek vagy a bostoniak még sosem szomjaztak ennyire a reményre.
Emiatt nagyon számítottam Drew-ra.
PATRIOTS-NEW YORK JETS-MECCS
Eddig itt, New Englandben kevés pont született, és a Jets vezet 10-3-ra.
Nagyon megható ez a nap...
EGYÜTT ERŐSEK VAGYUNK
...és folytatódnak az NFL-meccsek.
A New England Patriots 5:11-es mutatóval zárta a tavalyi szezont,
így a franchise-nak óriási szüksége van a sikerre.
Be kell vinnünk egyet!
Gyerünk!
Azt hiszem, idén is Bledsoe jobb karján múlik
a csapat sikere New Englandben.
Drew! Drew! Drew! Drew! Drew!
Ha csapatban játszol, a csapat fontosabb nálad.
De ezen belül mindig is én feleltem az irányításért.
DREW BLEDSOE, IRÁNYÍTÓ
Én voltam az irányító.
A franchise arca,
minden, ami a csapatban mindig is az én részem volt.
Kupaktanács!
Vigyük már be! Kettőre indulunk. Formáció!
Azon a meccsen a Jets ellen játszottunk, és hátrányban voltunk.
De emlékszem, azt gondoltam: „Nem gond, megmutatom.”
A necces helyzetekben voltam a legjobb,
amiket mások talán nyomásnak hívnának.
Ilyenkor tudtam koncentrálni.
Ezt mondta Jordan, Tiger
- és mindenki más. - Igen.
Sokan ebbe a körbe sorolnak: Jordan, Tiger, Drew.
Ugyanaz.
Hut, hut!
Bledsoe. Fut a labdával.
Nehéz elmagyarázni, milyen szörnyű volt.
Előtte soha életemben nem éreztem ilyet.
A szeptember 11. utáni komor hangulat,
aztán az első osztályú kezdőirányítónk.
A szurkolók elvesztették a reményt.
Nagyon ijesztő volt.
Ő... mintha csak a fiam lett volna.
Teljesen ledöbbentünk. Mivel ő volt a csapat arca.
Ő volt a vezetőnk.
Egy százmillió dollárt érő irányító.
És megsérült.
Bledsoe-t hordágyon tolták ki.
Mikor Drew Bledsoe-t behozták,
komolyan aggódni kezdtem.
Megrepedt az egyik artériája.
Láttuk, hogy a tüdeje teljesen megtelik vérrel.
Kezelés nélkül bizonyára belehalt volna.
DR. DAVID BERGER, SEBÉSZ
Durva volt kórházi ágyban látni őt.
Az imádott irányítónk talán sohasem épül fel.
És akkor sérült meg, amikor értünk dolgozott.
Így óriási felelősséget éreztem a családja felé.
Nem sokra emlékszem belőle, úgy összezavarodtam.
Annyira sokkolt.
Emlékszem, hogy félrevonultam,
és bömbölni kezdtem, mert tehetetlennek éreztem magam.
Mi... mi lesz, ha történik valami? Mi lesz, ha... Igen.
Igazából szürreális volt az egész.
Kicsit súlyosabb a sérülés,
- mint ahogy tegnap hittük. - Így van, Mike.
Bledsoe azt mondta, erős szorítást érzett a mellkasában,
és hogy még sosem fájt így semmije.
A kórházban jelentős mennyiségű,
csaknem egy litert vért szívtak le a tüdejéből...
Magamhoz tértem, és nem tudtam, mi van.
Egy csövet láttam a mellkasomban...
„Na, ez nem jó” - gondoltam.
De azt mondtam magamban: „Semmi gond.
A csapat remélhetőleg tartja majd a frontot,
amíg meggyógyulok, és visszamegyek.”
Azt hittük, nem lehet ennél rosszabb:
lehangoló játék, nulla győzelem, két vereség,
és elvesztették az irányítójukat.
Bledsoe-t hordágyon vitték el a meccs után.
Nem tudni, mennyire súlyos a sérülése.
Ki kell hagynia a szezont?
Még nem biztos, de ez elég rosszul fest.
A Pats a 24 éves Tom Bradyt szeretné,
aki még nem játszott irányítóként az NFL-ben.
Reflektorfénybe kerül.
Lássuk, mit tud!
TOM BRADY, IRÁNYÍTÓ
Én voltam a tartalék irányító.
Odajött hozzám az edző, és azt mondta:
„Oké, Drew kidőlt. Tom, te játszol.
Készülj fel!”
Mindent beleadtam a felkészülésbe.
Úgy edzettem, mintha a meccsen játszottam volna.
Azt gondoltam, nem bízok semmit a véletlenre.
Mert Belichick edzőnél csak egy hetet kapsz a pályán.
BILL BELICHICK, VEZETŐEDZŐ
A profi futballban senkinek nem jár semmi csak úgy.
Mindenért meg kell dolgoznunk,
hozni a szintet, amivel kiérdemeljük.
Minden egyes héten bizonyítanunk kell a pályán
egymásnak és a csapattársainknak.
Nagy volt a nyugtalanság.
Drew megsérült, kidőlt a százmillió dolláros irányítónk.
A hangulat a béka feneke alatt.
És Tom beszédet mond a csapatnak.
DAMIEN WOODY, TÁMADÓ FALEMBER
Azt mondta: „Higgyetek bennem!
Kapjuk össze magunkat!
Beleadok mindent. Ti is adjatok bele mindent!
Sikerülni fog. Megcsináljuk.”
Ahhoz, hogy így kiállt, és ezt elmondta, jó adag kurázsi kellett.
Ne feledjük: a bizalmat ki kell érdemelni!
És ő mit tett, hogy kiérdemelje?
Képzeld csak el, hogy ezt Willie McGinesteknek mondod,
és Tedy Bruschinak meg a többi veteránnak!
Tom összehívott minket, és emlékszem, arra gondoltam:
„Nahát! Próbálkozik a kölyök.” Igen.
Támadófal, vörös zóna.
Hétfős csapatokkal.
Aki azt állítja: „Tudtuk, hogy Tommal győzni fogunk”,
az kamuzik. Ugyan már!
Ez a fickó előtte nem csinált semmit!
Nem tetszik. Újra! Álljatok össze, fussátok le újra, Brady!
Az első perctől az volt a kérdés:
„Oké, megy neked a kupaktanács? Érted a támadósort?”
Időnként azt sem tudta, mit csinál.
Francba! Gyerünk! Védelem!
Figyeljetek! Így nyerjük meg.
Oké, felkészülni! Készüljünk fel!
Akkoriban a védelem vezette a csapatot.
Mi voltunk az alap.
Összetereltem a védőket,
és azt mondtam: „Jövő héten nem engedhetünk át pontokat.
Azt nem tehetjük.
Rögtön a snap után, a meccs első akciójában
bazi keményen odacsapunk.”
Rohadtul beleadunk mindent.
Földre viszik.
- Igen! - Majdnem leszedték a fejét!
2001. SZEPT. 30.
Erről van szó!
Állítsuk le!
Manning. Interception!
Otis Smith!
Smith szabadon!
Smith befut vele!
Touchdown a New Englandnek!
Ugyanaz volt a védelmünk, mégis másnak tűnt.
Néha egy tragédia kovácsol össze egy közösséget.
LAWYER MILLOY SÖPRÖGETŐ
Egy csapatot.
Nagyon rossz volt a Drew Bledsoe miatti helyzet,
de rákényszerítette a védősort, hogy jobban és egy emberként játsszon.
Hogy tetszik a Patriots védelme?
Fűtik őket az érzelmek.
A legelejétől látható a különbség.
Fel vannak pörögve, de be kell izzítaniuk a támadósort is.
Hé, hajrá! Gyerünk, támadósor!
Ha javítani akarsz egy irányítón, akkor pórázon tartod.
Ki kell érdemelnie, hogy lazábbra engedd a pórázt.
Tom még nem ért oda. Nem tartott ott.
Ezért nem akartunk eltérni a futójátéktól.
Átpöccintés. Antowain Smith szabadon.
Smith végig az oldalvonal mentén!
A tízyardos vonalon belül!
Tom hozta, amit kellett.
A lényeg: nem veszélyeztette a csapatot, és nem adta el a labdát.
Smithnek adják, aki talál egy rést.
Touchdown a New Englandnek!
Tom Brady első meccse. Tom Brady első győzelme.
Elkalapáltuk őket.
Nem azért, mert szenzációs voltam irányítóként,
hanem mert remekelt a védősorunk,
és ment nekünk a futójáték.
Nem vártak el tőle túl sokat, és ő sem magától,
mert ő nem az a Tom volt.
Tudjátok?
Nem Tom Brady, minden idők legjobbja volt.
Hanem csak Tom.
1 ÉVVEL KORÁBBAN, 2000. ÉVI NFL COMBINE
Akkoriban nem ájultál el, ha levette a pólóját.
Egyáltalán nem.
Ránéztél, és annyit mondtál, oké.
Csak egy ismeretlen újonc volt.
Emlékszem, az első benyomásom az volt, hogy lassú.
Ügyetlennek látszott, mint egy futkosó kis zsiráf.
Nem tűnt ki a fizikumával.
VÉDEKEZŐ FALEMBER
Tom és én együtt jöttünk az NFL-be.
Újoncok voltunk a létra legalsó fokán,
és nagyon összebarátkoztunk, mert együtt készültünk
minden egyes nap,
hogy kiérdemeljük a helyünket.
2000 - EDZŐTÁBOR
Gyerünk, sorakozó!
Tizenegyes... tizenegyes oda!
Az edzőtáborban Tom nem sok snapet kapott.
Ő volt a negyedik tartalék irányítónk.
És akkor, az igazat megvallva,
nem hittem, hogy van esélye.
Oké, Tom, te jössz. Gyerünk!
Olyan volt, mint egy lelkes kölyökkutya.
Az első perctől kezdve nagyon vidám és derűlátó.
Néha már idegesítően.
Úgyhogy kicsit meg is tréfáltuk.
Afféle beavatási szertartásként.
Mi volt a tréfa a kölyökkutyával?
Nos, ha az FBI
számít egy bankrablásra,
akkor van arra egy láthatatlan festékük,
amit felvisznek a pénzre.
Teljesen láthatatlan, amíg nem éri nedvesség.
Elég hozzá egy kis verejték a kézen.
És akkor lemoshatatlan.
Sikerült szereznünk ebből az FBI-os cuccból,
és belenyomtuk Tommy zoknijába.
Kiment edzeni, megizzadt.
Rikító lila lett a lába. Több hétig.
Nem árulom el, ki volt.
Segítettek a csapattársaim felnőni.
Kis szarosként kerültem oda, és ők bevettek a csapatba.
Azt mondtuk: „Újonc a srác.
Egy évig szívatunk, aztán átjöhetsz erre az oldalra.”
Sosem jelentett fenyegetést.
Miatta nem aggódtam.
Szóval ez a hotelem, itt lakom pár hónapja.
A Patriots az újoncokat
egy csodás helyen, a Célterület nevű motelben szállásolta el.
Ami egy kamionpihenő volt.
Pazar a kilátás...
egy kamionra meg egy kukára.
Igen, remek móka.
Nem hittem el, hogy ez az NFL.
Alig vártam, hogy otthagyjam a motelt.
És mikor megtudtam, hogy bekerültem a csapatba,
ott ültem, és azon filóztam, hogy keresnem kell egy új helyet.
Ekkor kopogtattak az ajtón, Brady volt az.
Bejött, leült az ágyra, és azt mondta:
„Bekerültem a csapatba.”
Erre én: „Tényleg? Szuper! Én is!”
Mire ő: „Figyelj! Vettem egy lakást Ty Law-tól.
Szeretnél nálam lakni?”
A csődör. A legtutibb férfi. Ahogy Tyson is mondaná.
A palota ura.
Mikor eladtam Tomnak, tudtam, hogy egy fityinget sem keres.
Gondoltam, segítenem kell a fiatalokat.
Csórók, és próbálnak helytállni.
Otthagytam a bútorokat, a matracokat, mindent.
Ezek itt a menő cuccaink.
Előtte Ty Law lakott ott, és alaposan felturbózta a kéglit.
Mint a Tuti pecókban.
És a legjobb rész itt van.
Nagyon szép lett a pince, oda tettem a tévét.
Akkor még nem volt lapos képernyő, de ez annak látszott.
Az a bitang nagy tévé a falban volt.
Jól kitaláltam.
Tulajdonképpen otthagytam 150 ropit.
Ha itt végzünk, fel is hívom Tomot,
elvégre 150 ropiról van szó.
Tom jön nekem 150 000 dollárral.
Kamuzik.
Ty lehúzott engem.
Azt hiszi, ajándékot adott,
szerintem meg túl sokat fizettem.
Imádom Ty-t, de nem, nem adtál ajándékot, Ty.
Ne gyere ezzel!
Ez Tom szobája.
Szerelmi fészek.
Csak vicc volt, anya. Nem is az.
Ez én vagyok, ahogy elkapom őt.
Elkapom a labdát.
Én kapom el őt.
Ő a Michigani Egyetemre,
én a Purdue-ra jártam. Játszottunk egymás ellen.
Mikor lakótársak lettünk, folytattuk a versengést.
Ekkor láttam igazán,
hogy egy versengő szörnyeteg rejtőzik benne.
Emlékszem, egy nap elment, és vett egy használt Nintendót.
Nem voltunk túl nagy gamerek,
de volt egy játék, a Tecmo Bowl.
1 JÁTÉKOS - 2 JÁTÉKOS
Egész hétvégén azzal a hülye játékkal játszottunk,
és aki nyert a végén,
az lett a házi bajnok.
A vesztes büntetést kapott.
Ha nyár volt,
a vesztes mosogatott a hétvégén.
Télen pedig
futni kellett egy kört pucéran az öbölnél.
Hideg van.
Ha vesztésre állt abban a játékban,
nagyon gyorsan felment benne a pumpa.
Olyankor más ember lett.
Felkészül! Hut, hut!
Nem akart veszteni.
Touchdown.
Rájött, hogy ha elég erőset dobbant a padlón,
akkor újraindul a gép.
Szóval ha tudta, hogy veszteni fog,
dobbantott a padlón, és újraindította a játékot.
Állandóan ez történt.
Horpadások voltak a falban, mert fogta a kontrollert,
és teljes erőből a falhoz vágta.
Mint valami őrült.
Kissé heves a vérmérsékletem.
Nem szeretek veszteni. Sem a Tecmo Bowlban,
sem a dartsban.
Sohasem szerettem veszteni.
Nyerésre játszom.
Az igazi focit
olyan komolyan vette, hogy ilyet én még nem láttam.
A tartalék tartalékának a tartaléka volt.
De ő akart lenni a kezdőirányító.
Tom azt mondta nekem: „Mikor eljön a nagy pillanatom,
készen állok majd rá.”
Brown remekül elkapja.
A Patriots első kísérlete a 30-ason belül.
2001. OKT. 14.
A Chargers vezet a negyedik negyedben.
És nincs itt Drew Bledsoe, hogy fordítson.
Minden Tom Brady jobb karján múlik.
Csempészés! Brady eldobja. Szabad az út! Touchdown!
A New England összehozza!
Fordítanak az utolsó negyedben!
Tom Brady a szemünk előtt nőtt fel,
és láthatta ezt több mint 60 000 néző is itt, a Foxboróban.
Ma Tom Brady és a Patriots piszok jól játszottak!
Mind ugyanazt láthattuk: egy másik csapatot
ezer éve nem tapasztalt hozzáállással.
Holnapra ebből egy olyan...
Brady kontra Bledsoe vita kerekedik. Máris ez a téma.
Miért akarsz vitát az irányítókról?
Nem akarok...
- De. - Igen.
- Olyan, mintha... provokálnál. - Így van.
Provokálsz.
- Tévéműsor vagy talkshow... - Nem tetszik?
Én válaszolok helyetted!
Mondd, hogy: „Csak provokálok,
mert jól mutat a tévében”! Ez a válasz.
Ez a válasz, Bob. Nincs más válasz.
A lelked mélyén tudod,
ha maradt még ép eszed,
hogy semmi gond. Bledsoe az irányító, amint visszatér.
Figyeljetek! Ezt Tom Brady is tudja.
- Igen. - Brady tudja.
Én voltam a kezdőirányító, szóval...
Az után a meccs után tudtuk, hogy képes rá.
Viszont ő akkor sem Drew.
- Jellemző. - Így szokták?
Lawyer Milloy hozza a formáját.
Emlékszem, én, Tom és Lawyer Milloy
elmentünk vacsorázni, és Tom azt mondta:
„Figyu!” Csak így hirtelen. „Nem adom vissza.”
Ennyit mondott: „Nem adom vissza.”
Én és Lawyer azt feleltük a másik oldalról:
„Oké, rendben, kölyök. Ez a beszéd!”
„Jól van! Ez a beszéd, kölyök! Rendben. Értünk ám.”
Ejha! Lawyer és én összenéztünk, és azt mondtuk:
„Baszki! Ha Drew visszajön, a kölyöknek irány a kispad.”
Titokban arra gondoltunk: „Fogd már be!
Ez Drew csapata.”
Ez az NFL, kispajtás.
Visszamész a kispadra.
Jó napot, dr. Zarins vagyok, a Patriots csapatorvosa.
Az a mai hírünk, hogy... újra pályára engedjük Drew-t.
És tudjuk, hogy ez kérdéseket vet majd fel.
Mennyire érzi magát játékra készen? Testileg, lelkileg, mindenhogy.
Tűkön ülök, hogy visszatérjek. Tudja, úgy érzem...
hogy egészséges vagyok.
Újonc korom óta kezdőjátékos voltam a csapatban,
és... arra számítok, hogy ismét kezdőjátékos leszek.
Köszönöm. Drew, köszönjük szépen.
Kijöttem a kórházból, és felhívtam Belichicket:
„Engednek játszani. Készen állok.”
Mire ő: „Oké, gyere vissza, és meglátjuk, mi lesz.”
Azt hittem, kicsit jobban fog örülni,
hogy újra játszhatok.
Ez volt számomra az első jel, hogy talán mégsem fogok
csak úgy simán visszamenni és játszani.
Számos lépés vár Drew-ra,
hogy visszatérhessen egy... ilyen hosszú sérülés után.
Hét hétig volt távol.
A lépések közül párat már megtett, és maradt még néhány.
Kiértékeljük a fejlődést... ahogy haladunk előre.
Tehát jelenleg Tom a kezdőirányító?
Tom edz a legtöbbet a támadósorral, ahogy eddig is.
Tom kezd majd a Saint Louis ellen most vasárnap.
Mikor Bill Belichick eldöntötte,
mi, a médiában dolgozók meglepődtünk.
Elvégre ő Drew Bledsoe, a franchise irányítója.
Mindenki várja a visszatérését.
És amint készen áll, visszakapja a helyét.
Erre számítottunk.
Ez a döntés lesz a következő pár hét beszédtémája.
- Gondolja? - Lehetséges.
Rendben.
Íratlan szabály,
hogy sérült játékost nem rúgunk ki.
Főleg nem Drew Bledsoe-t, a Patriots kezdőirányítóját.
Mindenki azt hitte, hogy visszakapja a pozícióját.
Drew több hetet kihagyott,
Tom pedig játszott az előző akárhány meccsen.
Abban az adott pillanatban
Tom irányította a legjobban a támadósorunkat.
Mit gondol Belichick edző bejelentéséről?
Megbántódott, csalódott? Mit érez?
Következő kérdés?
Közölték önnel,
- mi kell a helyzet megváltozásához? - Nem.
Számított erre, Drew?
Úgy fogalmaznék: várom a lehetőséget, hogy versenyezhessek a munkámért.
Jól van, mára ennyi.
- Köszönjük, Drew. - Köszönjük.
Nehéz pillanat volt.
Emlékszem, azt mondtam Maurának:
„Tomot játszatják tovább.
Nem tudom, mit tegyek. Vonuljunk vissza?
Le vannak szarva.”
Haragudtam.
Huszonegy évesen hozta be a Patriots.
Drew segített felépíteni a csapatot, a franchise-t.
Hogy aztán ez az egyetlen ütés mindent megváltoztasson.
Nem is tudom. Nem láttam a lojalitást.
Mikor Drew-t visszaengedték az orvosok, és Bill nem tette vissza,
az nem tetszett nekem.
És igazságtalanságnak tartottam Drew-val szemben.
Akik hűségesek hozzánk, szinte családtagnak számítanak.
És Drew olyan volt az apámnak, mintha az ötödik fia volna.
A KRAFT GROUP ELNÖKE
Láttam, ahogy apám gyötrődik emiatt az egész dolog miatt Drew-val.
Sejtette, mennyire emésztheti ez Drew-t,
és mivel nagyon közel állt hozzá,
kétszer olyan nehéz volt a helyzet.
Drew eljött,
dumáltunk egy nagyot. Mondtam, hogy beszélek Bill-lel.
Mint edzők tudtuk, hogy ez egy nehéz beszélgetés lesz.
Drew és Krafték nagyon közel álltak egymáshoz.
Drew sokban hozzájárult a franchise megmentéséhez.
Nemcsak a szurkolóknak jelentett reményt, hanem a franchise-nak és Kraftéknak is...
SZEMÉLYZETI ALELNÖK
Óriási befektetés volt.
Robertnek ez többet jelentett egy játékoscserénél.
Hangot adott a csalódottságának, de végül azt mondta:
„Ide hallgassatok, ha így gondoljátok,
ha így alakul, akkor jónak kell lennie.”
Visszajöttem, és találkoztam Drew-val az irodámban.
Azt mondtam: „Drew, szólhatok neki, hogy téged szeretnélek kezdőirányítónak.
Viszont ha ő nem akarja, akkor ezzel sem te, sem én nem járunk jól.”
Ha más nem, alaposan melléfog, és azért már felelősségre vonhatom.
Tudtuk, hogy számonkérik rajtunk.
Azt mondtam Billnek: „Óvatosnak kell lennünk.
Tekintettel arra, amit Drew adott ennek a szervezetnek
és a szurkolóknak; a remény miatt, amit annyi embernek nyújtott.
Láttuk már, mi fog történni, ha ezt nem jól kezeljük.”
10 ÉVVEL KORÁBBAN - OHIO ÁLLAM, CLEVELAND
Szolgáld ki magad!
BILL BELICHICK, VEZETŐEDZŐ
Nem szoktam kávézni, nem tudom... hogyan kell kávét főzni.
Jóval a Patriots előtt
a Cleveland Browns vezetőedzője volt.
Itt hátul nem történik sok minden.
Nem mutattuk meg...
Az a fiatal, zseniális edző volt,
aki előtt fényes jövő állt, de feszültséget okozott,
mert ki akarta tenni a város reménységét, Bernie Kosart.
Íme, Bernie Kosar és a támadósora.
Bernie nemcsak egy irányító volt, hanem jelkép.
Ohióból származott, tehát helyi srác. És egy Brown.
Bernie Kosar. Szabad ember! Touchdown!
Nagyon szép karriert futott be,
de kezdtek más irányt venni a dolgok.
Kosar. A földre kerül. És Kosar sántikál.
Bernie eltörte a bokáját.
És mikor visszatért, már nem hozta a régi mozgékonyságát.
Ez csúnya volt.
Bill úgy döntött, hogy a Browns csak úgy léphet előre,
ha ezt Bernie nélkül teszi.
Fáj, de százszázalékosan egyetértek...
ART MODELL TULAJDONOS, BROWNS
...Bill-lel és a stábjával, hogy muszáj új irányt venni.
Úgy gondolom, amiatt, mert csökkent a fizikai teljesítőképessége.
Ott voltam a clevelandi stábban.
És tudtuk, hogy ez a helyes döntés,
de nem találtunk jó megoldást a problémára.
Meg kell kérdőjeleznünk Bill Belichick döntését,
hogy Kosart elküldi.
Todd Philcox idén négy labdaeladással kezdett.
BERNIE-T LAPÁTRA TETTÉK
Nem volt igazi, profi, NFL-es kezdőjátékosunk,
és Billen csattant az ostor.
Borzasztó! Bérletet vettem, de egy meccsre sem mentem el.
Döbbenet. Belichicket kellett volna elküldeni.
Magam alatt voltam. Mégis mit képzel Belichick és Modell?
Félárbócra engedték a zászlókat Clevelandben.
BERNIE, SZERETÜNK
Az emberek tiltakoztak.
Bill fenyegetéseket kapott, megfenyegették a Browns tagjait.
Rendőröket kellett állítani a környékre, ahol laktak.
Nehéz volt Billnek, de a családjának még nehezebb.
Nem olvasok újságot,
nem hallgatok rádiót, tévét.
Bill mint a férjem miatt aggódom, és nem mindig a munkájával foglalkozom.
Nagyon igyekszünk megóvni a gyerekeket ettől a nyomástól.
De egyre nehezebb, hiszen járnak iskolába,
utaznak a buszon, sok mindent hallanak.
Kést döfött az emberek hátába,
és megforgatta.
Nem bújhat el,
mindenhol megtaláljuk, és gyötörni fogjuk a halála napjáig.
A clevelandieknek ez személyes ügy volt.
És két évre rá, mikor Art bejelentette
a csapat költözését, felrobbantak a dolgok.
Három, kettő, egy...
Siralmas nap ez Art Modell számára:
Modellt és Bill Belichick edzőt jelképesen felakasztották.
Így vezették le a szurkolók a felgyülemlett haragot.
Menjen Bill! Menjen Bill!
Feszült helyzet volt.
És a végén kirúgták Belichicket.
6 ÉVVEL KÉSŐBB MASSACHUSETTS ÁLLAM, FOXBORO
Drew Bledsoe-t pályára engedik az orvosok,
csakhogy Bill Belichick vezetőedző mégsem hagyja kezdeni vasárnap.
Helyette Tom Brady irányítja
az 5:2-es győzelmi mutatójú csapatot, és ez marad a felállás.
A döntés Drew Bledsoe-ról
a Bernie Kosar-féle dologra emlékeztetett minket.
Bill nem kételkedett magában, nem bizonytalankodott,
de azt azért tudta, mennyire törékeny a helyzet.
Rendben.
Ha edzőkként ezt nem sikerül megoldanunk,
minden bizonnyal véget ér a pályafutásunk a Patriotsnál.
PATRIOTS - ST. LOUIS RAMS 2001. NOV. 18.
A Patriots 5:4-es győzelmi mutatóval az AFC meglepetése.
Ám még nagyobb meglepetés az, ahogyan ezt elérték:
Drew Bledsoe nélkül.
Drew Bledsoe ismét pályára küldhető,
de a kezdőirányító még mindig Tom Brady.
Drew! Drew! Drew!
DREW, MÉG MINDIG TE VAGY AZ!!
Miért engem videóztok?
Mert remek irányító vagy.
Köszönöm.
Én is pont így gondolom. Csak vissza kéne mennem a pályára.
A döntése, és hogy ezt a kölyköt, Tom Bradyt választotta,
megmutatta nekünk: Bill Belichick nem megy a szomszédba a kurázsiért.
Igencsak csüggesztő eredményt ért el Clevelandben.
Az előző évben öt győzelem, 11 vereség a New Englanddel.
Nem okozott nagy szenzációt.
Nem rajongták körül mint edzőt.
Nem engedhette meg, hogy hibázzon.
Az NFL-ben igazából nincs semmi másod,
csak a neved és a hírneved. És ezeket ki kell érdemelni.
Sok különböző szakasza van, de ez... mindannyiunkra érvényes.
A ma este legnagyobb szenzációja Tom Brady.
Interception!
A középső linebacker kezébe dobta!
Az istenit!
Nem is láttam ott elkapót.
Tom Brady akciót erőltet, mikor nem kéne.
Így tanul egy fiatal irányító.
Brady előrelép. Dob.
Még egy interception!
A meccset nézve úgy éreztem, Bill cserben hagyott minket.
A fejemre olvasták, milyen rosszul döntöttem,
hogy nem olyasvalakivel indítottunk, mint Bledsoe.
Őrültnek neveztek. „Bődületes hiba!”
A végeredmény: St. Louis-New England 24-17.
A New England Patriots mutatója ezzel visszaesett 50 százalékra.
Éreztük Bill-lel a nyomást.
Egy olyan döntés előtt álltunk,
amely meghatározza a New England-i futball jövőjét
a következő 20 évben.
A feliratot fordította: Gelléri Péter